RÉSZLETES INDOKOLÁS
az idegenforgalmi adóról szóló rendelet tervezetéhez
1. §-hoz

A helyi adókról szóló 1990. évi C. törvény ( a továbbiakban: Htv. ) szerinti megfogalmazást tartalmazza az adókötelezettség tartalmára vonatkozóan. 

2. §-hoz

A Htv. több mentességi okot felsorol, ezen kívül adómentességet élveznének azok a magánszemélyek, akiket az Önkormányzat vendégül lát a városban. 

3. §-hoz

Az adó alapja két módon határozható meg a Htv. szerint, ezek közül a vendégéjszaka alapján történő adóztatást tartalmazza a tervezet. 

4. §-hoz

Az adó mértékét tartalmazza, mely megegyezik a Htv. szerinti törvényi maximummal. 

5. §-hoz

A Záró rendelkezések a hatályba léptetésről, és a korábbi rendelet hatályon kívül helyezéséről rendelkezik. 

